করতোয়া নদী
করতোয়া নদী বর্তমানে ভারতের পশ্চিমবঙ্গের জলপাইগুড়ি জেলায় উৎপত্তি লাভ করেছে। অতঃপর এই নদীর জলধারা বাংলাদেশের পঞ্চগড় জেলার তেতুলিয়া উপজেলার ভোজনপুর ইউনিয়ন দিয়ে বাংলাদেশে প্রবেশ করেছে এবং দিনাজপুর সদর উপজেলার সরকারপুর ইউনিয়ন পর্যন্ত প্রবাহিত হয়ে আত্রাই নদীতে পতিত হয়েছে।
অর্পণগাছিয়া নদী
অর্পণগাছিয়া নদীটি খুলনা জেলার কয়রা উপজেলার দক্ষিণ বেদকাশি ইউনিয়নে প্রবাহমান কপোতাক্ষ নদ থেকে উৎপত্তি লাভ করেছে। অতঃপর এর জলধারা একই উপজেলার নালিয়ান রেঞ্জ ইউনিয়নে সুন্দরবনের মধ্য দিয়ে প্রবাহিত হয়ে বঙ্গোপসাগরে পতিত হয়েছে। নদীটি জোয়ার ভাটা প্রভাবিত।